Държавен вестник, бр. 33, 2010 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  33
научната организация в размер, равен на дължи-
мата такса за обучение за съответния семестър, 
посочена в документа по чл. 10, ал. 3 от Закона 
за кредитиране на студенти и докторанти, и срок, 
определен в договора за кредит, но не по-късно 
от последната дата за заплащане на таксата за 
обучение за съответния семестър. 
(2) Средствата за таксата, дължима за пър-
вия семестър на първата година от обучението 
за придобиване на съответната образователно-
квалификационна или образователна и научна 
степен, се заплаща от студента или докторанта. 
След сключване на договор за кредит Банката 
възстановява заплатената сума по сметка на 
кредитополучателя в тридневен срок след пред-
ставяне на документ, удостоверяващ заплащането 
на таксата за обучение.
Чл. 19. Кредитът за издръжка се усвоява чрез 
преводи по сметка на кредитополучателя в начало-
то на всеки семестър съгласно договора за кредит.
Чл. 20. Банката не извършва плащане по 
кредита за съответния семестър, в случай че:
1. кредитополучателят не предостави документ 
по чл. 10, ал. 3 от Закона за кредитиране на 
студенти и докторанти в сроковете, предвидени 
в договора за кредит;
2. кредитополучателят заяви писмено, че не 
желае да полза средствата по кредита за предсто-
ящия семестър и предостави документ по чл. 10, 
ал. 3 от Закона за кредитиране на студенти и 
докторанти в срок не по-късно от 7 дни преди 
датата, на която съгласно договора за кредит 
следва да се плати таксата за обучение;
3. е постъпило уведомление от кредитополу-
чателя, че е сключил договор за кредит с друга 
банка за оставащия срок на обучение.
Чл. 21. Банката предоставя информация за 
отпуснатия кредит при поискване от страна на 
кредитополучателя. Тази информация се предос-
тавя през целия срок на договора за кредит, в 
това число по време на гратисния период.
Раздел V
Предоговаряне на условията по кредити с дър-
жавна финансова подкрепа
Чл. 22. (1) Условията на договора за кредит 
могат да бъдат изменяни само по изрично изра-
зено писмено съгласие на страните с изключе-
ние на случаите по чл. 23, 24 и 25, при които за 
изменението на изрично посочените условия по 
договора е достатъчно настъпването на описаните 
обстоятелства и уведомяване за това на Банката 
от страна на кредитополучателя.
(2) Измененията на договора за кредит, ко-
ито противоречат на Закона за кредитиране на 
студенти и докторанти или на типовия договор, 
са нищожни.
(3) Банката няма право да събира от креди-
тополучателя такси за изменение на договора 
за кредит.
Чл. 23. (1) Срокът на гратисния период се 
удължава след уведомяване на Банката от креди-
тополучателя за настъпване на някое от следните 
обстоятелства:
1. прекъсване на обучението на кредитополу-
чателя поради болест, майчинство по смисъла на 
Кодекса за социално осигуряване или за обучение 
в друго висше училище или научна организация;
2. записване на кредитополучателя за обучение 
в следваща образователно-квалификационна сте-
пен или образователна и научна степен „доктор“ 
в рамките на гратисния период и сключване на 
договор за кредит.
(2) При настъпване на обстоятелствата по 
ал. 1, т. 1 гратисният период се удължава за срок 
не по-дълъг от две години.
(3) При настъпване на обстоятелствата по ал. 1, 
т. 2 гратисният период се удължава за срок, равен 
на срока на обучение съгласно учебния план.
(4) Едновременно с уведомлението кредитопо-
лучателят представя на Банката и доказателства 
за настъпване на съответните обстоятелства.
Чл. 24. (1) Размерът на кредита се намалява до 
размера на реално усвоената част от него, когато 
кредитополучателят сключи нов договор за кредит 
с държавна финансова подкрепа с друга банка.
(2) Кредитополучателят уведомява писмено 
досегашната Банка кредитор за сключването на 
договор за кредит с друга банка. Към уведомле-
нието кредитополучателят прилага и копие от 
договора за кредит с втората банка.
(3) В случаите по ал. 1 всички останали 
условия по договора между кредитополучателя 
и досегашната Банка кредитор, в това число и 
настъпването на изискуемостта на кредита, ос-
тават непроменени.
Чл. 25. (1) Изпълнението на задълженията на 
кредитополучателя се отсрочва след уведомяване 
на Банката за:
1. настъпване на трайна неработоспособност 
70 или над 70 на сто;
2. записване в редовна форма на обучение за 
придобиване на следваща образователно-квали-
фикационна или образователна и научна степен 
„доктор“ в рамките на една година след изтичане 
на гратисния период.
(2) В случаите по ал. 1, т. 1 кредитополучателят 
представя на Банката експертното решение на 
ТЕЛК или НЕЛК, като изпълнението се отсрочва 
за срока, определен в него. При всяко удължа-
ване на срока на трайната неработоспособност 
кредитополучателят представя на Банката съот-
ветното експертно решение, като целият период 
на отсрочване на изпълнението не може да бъде 
по-дълъг от три години, считано от датата на 
инвалидизиране.
(3) В случаите по ал. 1, т. 2 кредитополуча-
телят представя на Банката документ от висше 
училище или научна организация, удостоверя-
ващ, че е записан в редовна форма за обучение 
в следваща образователно-квалификационна 
степен или образователна и научна степен „док-
тор“, посочващ датата на записването, както и 
срока на обучението. Изпълнението се отсрочва 
за срока на обучението съгласно учебния план 
на съответната специалност и образователно-
квалификационна или образователна и научна 
степен.
(4) Банката има право да начислява лихви 
в максимален размер, определен в чл. 9, ал. 1 
от настоящия типов договор, за срока на от-
срочването.
(5) При отсрочване Банката преизчислява 
общия размер на задължението по кредита и 
актуализира погасителния план, като уведомява 
кредитополучателя за измененията.